ทรัมป์ เผยนโยบายต่างประเทศ ชูแนวคิด อเมริกันต้องมาก่อน
(ภาพ: AP),โดนัลด์ ทรัมป์ ผู้สมัครเป็นตัวแทนพรรครีพับลิกันไปลงเลือกตั้งประธานาธิบดีสหรัฐฯ เผยรายละเอียดนโยบายต่างประเทศของตัวเองแล้ว โดยยึดแนวคิด อเมริกันต้องมาก่อน,สำนักข่าวต่างประเทศรายงานว่า เมื่อวันพุธที่ 27 เม.ย. โดนัลด์ ทรัมป์ ผู้สมัครตัวเก็งที่จะได้เป็นตัวแทนพรรครีพับลิกันไปลงเลือกตั้งชิงตำแหน่งประธานาธิบดีสหรัฐฯ ในช่วงปลายปีนี้ ออกมาเปิดเผยรายละเอียดนโยบายต่างประเทศของเขา ในกรณีที่เขาได้รับเลือกเป็นผู้นำสหรัฐฯ โดยยึดแนวคิด อเมริกันต้องมาก่อน (America First),นายทรัมป์ กล่าวปราศรัยที่โรงแรม เมย์ฟลาเวอร์ ในกรุงวอชิงตัน ดี.ซี. ในวันพุธ เพียงวันเดียวหลังจากเขาคว้าชัยชนะในศึกเลือกตั้งขั้นต้น 5 รัฐรวด โดยให้คำมั่นว่าเขาจะเคาะสนิมออกจากนโยบายต่างประเทศของอเมริกา และนโยบายของเขาจะให้ความสำคัญกับประโยชน์ของชาวอเมริกัน และความมั่นคงของประเทศก่อนเสมอ และกล่าวโจมตีนโยบายต่างประเทศของ ประธานาธิบดีบารัค โอบามา ว่าคือหายนะด้วย,ระหว่างการปราศรัย นายทรัมป์ ได้ประกาศจะทำลายกลุ่มติดอาวุธรัฐอิสลาม (ไอซิส) ภายใต้รัฐบาลของผม เวลาของพวกเขาเหลือไม่มาก ผมจะไม่บอกพวกเขาว่าเมื่อไร และจะไม่บอกพวกเขาว่าทำอย่างไร ทรัมป์ย้ำด้วยว่า การควมคุมการแพร่กระจายของแนวคิดสุดโต่งเป็นเป้าหมายใหญ่ในนโยบายต่างประเทศของสหรัฐฯ และของโลกด้วย โดยเขาจะทำงานร่วมกับพันธมิตรของสหรัฐฯ ในตะวันออกกลางอย่างใกล้ชิด เพื่อต่อสู้กับกลุ่มหัวรุนแรง,นายทรัมป์ยังวางแผนจะผลักดันให้มีการประชุมระหว่างพันธมิตรของสหรัฐฯ ในองค์กรสนธิสัญญาแอตแลนติกเหนือ (นาโต) เพื่อพยายามและเปลี่ยนแปลงโครงสร้างขององค์กร และหารือเรื่องการปรับสมดุลเกี่ยวกับพันธะสัญญาทางการเงินของสหรัฐฯ กับนาโต นอกจากนี้ เขายังตั้งใจจะประชุมกับรัสเซียเพื่อหาข้อตกลงร่วมกันในเรื่องกลุ่มก่อการร้าย ขณะที่กับจีน ทรัมป์กล่าวว่าจะหาทางแก้ไขความสัมพันธ์ระหว่างทั้ง 2 ประเทศ แต่ไม่ระบุว่าจะทำอย่างไร,ในประเด็นเรื่องการป้องกันประเทศพันธมิตร นายทรัมป์ระบุว่า ประเทศที่ต้องการให้สหรัฐฯ ช่วยในการป้องกัน ต้องจ่ายค่าใช้จ่ายในส่วนนั้น มิเช่นนั้น สหรัฐฯ คงต้องเตรียมตัวให้ปล่อยให้ประเทศเหล่านี้ป้องกันตัวเอง เราไม่มีทางเลือก
โดนัลด์ ทรัมป์ ผู้สมัครเป็นตัวแทนพรรครีพับลิกันไปลงเลือกตั้งประธานาธิบดีสหรัฐฯ เผยรายละเอียดนโยบายต่างประเทศของตัวเองแล้ว โดยยึดแนวคิด อเมริกันต้องมาก่อน
โดนัลด์ ทรัมป์,ตัวแทนพรรค,รีพับลิกัน,เลือกตั้งประธานาธิบดี,เลือกตั้งสหรัฐ,นโยบายต่างประเทศ,อเมริกันต้องมาก่อน,America First,เลือกตั้งขั้นต้น,หยั่งเสียง,นาโต,รัฐอิสลาม,ไอซิส,ไอเอส,ไอซิล,รัสเซีย,จีน,ข่าว,ข่าวต่างประเทศ,ไทยรัฐออนไลน์